ตลาดหุ้นเอเชียปรับตัวเพิ่มขึ้นเช้านี้ ขานรับตลาดหุ้นญี่ปุ่น-สหรัฐดีดตัว
ตลาดหุ้นเอเชียปรับตัวเพิ่มขึ้นเช้านี้ ขานรับตลาดหุ้นญี่ปุ่น-สหรัฐดีดตัว
4 ส.ค. 2559

ผู้สื่อข่าวรายงานว่า ตลาดหุ้นเอเชียดีดตัวขึ้นในเช้าวันนี้ หลังจากที่ร่วงลงอย่างหนักเมื่อวาน โดยได้รับแรงหนุนจากตลาดหุ้นญี่ปุ่นที่ปรับตัวเพิ่มขึ้น ดัชนี MSCI Asia Pacific เพิ่มขึ้น 0.3% สู่ระดับ 134.64 จุด เมื่อเวลาประมาณ 9.00 น.ตามเวลาโตเกียว
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 16,168.34 จุด เพิ่มขึ้น 85.23 จุด, ดัชนี SSE Composite ตลาดหุ้นจีนเปิดวันนี้ที่ 2,976.41 จุด ลดลง 2.05 จุด, ดัชนี HSI ตลาดหุ้นฮ่องกงเปิดวันนี้ที่ 21,873.36 จุด เพิ่มขึ้น 134.24 จุด, ดัชนี TAIEX ตลาดหุ้นไต้หวันเปิดวันนี้ที่ 9,009.29 จุด เพิ่มขึ้น 7.58 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,006.08 จุด เพิ่มขึ้น 11.29 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,839.11 จุด เพิ่มขึ้น 11.53 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,651.65 จุด เพิ่มขึ้น 3.15 จุด นอกจากนี้ ตลาดยังได้รับปัจจัยหนุนจากดัชนีดาวโจนส์ตลาดหุ้นนิวยอร์กที่ปรับตัวขึ้นเป็นวันแรกในรอบ 8 วันทำการเมื่อคืนนี้ หลังจากออโตเมติก ดาต้า โพรเซสซิ่ง อิงค์ (ADP) รายงานว่า การจ้างงานของภาคเอกชนสหรัฐประจำเดือนก.ค.เพิ่มขึ้น 179,000 ตำแหน่ง สูงกว่าที่นักวิเคราะห์คาดการณ์ไว้ที่ระดับ 170,000 ตำแหน่ง
ทั้งนี้นักลงทุนจับตาการประชุมของธนาคารกลางอังกฤษในวันนี้ ขณะที่โกลด์แมน แซคส์คาดว่า ธนาคารกลางอังกฤษมีแนวโน้มประกาศปรับลดอัตราดอกเบี้ยนโยบายลง 0.25% พร้อมกับขยายระยะเวลาโครงการให้เงินทุนสำหรับการปล่อยกู้ ซึ่งจะกระตุ้นการปล่อยสินเชื่อในภาคธนาคาร